It-talba ta' Yorgen Fenech biex ordni ta' sekwestru ta' €5 miljun tiġi revokata ma ntlaqgħetx mill-Qorti. Il-familja Caruana Galizia qed titlob kumpens għad-danni li sofriet minħabba l-mod kif inqatlet il-ġurnalista. Daphne Caruana Galizia nqatlet b'karozza bomba qrib id-dar tagħha fil-Bidnija fis-16 ta' Ottubru tal-2017. Il-każ infetaħ mir-raġel tal-ġurnalista, Peter Caruana Galizia u wliedhom Andrew, Matthew u Paul. L-azzjoni qed tittieħed kontra l-ħames irġiel formalment identifikati li kellhom irwol fil-qtil tal-ġurnalista. Dawn huma t-tliet irġiel akkużati bil-qtil tagħha: Alfred u George Degiorgio, magħrufin bħala ċ-Ċiniż u l-Fulu, u Vince Muscat il-Koħħu, is-sensar fl-assassinju Melvin Theuma li ngħata maħfra presidenzjali u Yorgen Fenech, in-negozjant li hu akkużat b'kompliċità fl-assassinju. Yorgen Fenech kien argumenta li mandat ta' prekawzjoni mhuwiex biss eċċessiv, imma mhux ġustifikat. L-Imħallef Anna Felice li qed tippresiedi l-każ qalet li mandat bħal dan jista' jiġi revokat parzjalment jew kompletament jekk titneħħa xi waħda mir-raġunijiet li tiġġustifika l-ħruġ ta' dan il-mandat. Madankollu, Fenech ma ressaq l-ebda evidenza biex juri xi bidla fiċ-ċirkustanzi, osservat il-Qorti, u qalet li r-raġunijiet li jiġġustifikaw din l-ordni ta' sekwestru baqgħu l-istess. F'Diċembru Il-kawża għad-danni tal-familja Caruana Galizia posposta; Theuma mhux notifikat Fenech qal ukoll li l-valur ta' €5 miljun huwa eċċessiv, u nnota kif dan il-valur ma ssemmiex fir-rikors imressaq mill-familja Caruana Galizia biex bdew il-proċeduri. Semma wkoll kif ordni ta' sekwestru simili fuq Melvin Theuma kienet ġiet revokata mill-familja, li aċċettat sigurtà alternattiva bħala mandat ta' inġunzjoni ta' projbizzjoni kontra s-sensar fl-assassinju, immirat lejn il-propjetajiet tiegħu. Il-Qorti, iżda, irrifjutat l-istqarrija ta' Fenech li l-mandat ma kienx ġustifikat, u qalet li s-sigurtà provduta minn wieħed mill-persuni inkwistjoni ma toffri l-ebda serħan tal-moħħ li l-obbligi tal-oħrajn huma garantiti ugwalment. F'dan l-istadju preliminari, xogħol il-Qorti hu li tassessja l-ġustifikazzjoni tal-mandat mingħajr ma tidħol fil-mertu tal-każ, spjegat l-Imħallef. L-Imħallef Felice rrifjutat it-talba ta' Fenech biex ikun hemm piena fuq il-familja Caruana Galizia talli allegatament abbużat mill-proċess ġudizzjarju billi talbet l-ordni ta' sekwestru. Talba biex il-Qorti tordna lill-banek biex ma jiffriżawx l-assi ma pprovdiet l-ebda evidenza li l-banek kienu qed jiksru l-liġi. L-Imħallef temmet tgħid li ma kien hemm l-ebda evidenza li l-banek kienu qed jiksru l-liġi, u li jekk dan hu l-każ, għandu jkun hemm ilment indirizzat lill-banek permezz tal-proċeduri addattati. Aqra aktar Il-familja Caruana Galizia tfittex lill-5 irġiel involuti fl-assassinju għad-danni .td_uid_3_60278d624f4a6_rand.td-a-rec-img{text-align:left}.td_uid_3_60278d624f4a6_rand.td-a-rec-img img{margin:0 auto 0 0}